open-index/open-wikipedia-markdown huggingface dataset:
Prudence Ukkonika

**Prudence Kasibante Ukkonika** munayuganda akola mu bizineensi y'eby'obulimu, y'akulira K-Roma limited abakola mu bizineensi efulumya n'okugabula omwenge gwa Bella wine gwebakamula mu bibala,  ne juyisi ne n'amajaani mu Uganda.

## Obuvo
Taata wa Ukkonika,  omugenzi Ludovic Kasibante, yali amannyikiddwa ng'omusuubuzi wa wayini eyalina layisinsi eyali emukirizisa okusogola omwenge (waragi mu Uganda)ng'alina ne baala mu disitulikti y'e Rukungiri bweyali ng'akyali mwana muto, wano weyafunira obwagazi mu kukola wayini wekwava.

Ukkonika yatandika okukola wayini eyali ku mutendera omutono mu 2000 nga mutabani we omugenzi Godwin Ukkonika yeyakimwagazisa kuba yeyali yakitandika eky'okukola wayini mu family. Yatandika nakugula wayini mu kyalo, ng'amutunda mu Kampala.

okutegeera  enkyuka kyuka mu bya bizineensi, Ukkonika yasoma diguli mu by'okudukanya bizineensi kutendekero ya Makerere University business school ne mutabani we, esira n'asinga kuliteeka mu bya kudukanya, nga mutabani we yakola byakubalirira bitabo. Esaawa eno y'adukaya n'okunoonya akatale, ng'ate mutabani we y'abala ebitalo..

Mu 2013, yasoma koosi z'okukola wayini n'afuna diguli zze zonna mu bya bizineensi oluvannyuma ku myaka 31 n'azaala abaana 6 mu myaka 7.

## Emirimu gy'azze akola
Nga tanagenda mu bya wayini, Ukkonika yali akola mu Ministry of finance, gyeyali okumala emyaka 37 years.

Oluvannyuma lw'okufa kwa mutabani we, yasalawo etwali ekirooto kya mutabani we eky'okukola wayini kireme kufa, wabula akitwale mu maaso. Yatandika okukola wayini ng'amufulumiza mu garagi y'amakaage, gyeyava oluvannyuma n'apangisa ekifo e Muyenga (mu nzigota z'omu Kampala) gyeyali atereka wayini mu bipipa ebya liita 200, yavaayo n'apangisa e Wandegeya, akafo mu kibuga akabeeramu emirimu buli kiseera ng'eno yeewali ne ofiisi ze kati. Oluvannyuma yazimba ekolero erisinganibwa  Kira.

Ukkonika esaawa eno akozesa abantu 20 okuli n'abaana be ng'omwana we asooka yasoma bya kukola mere ng'okozesa tekinologiya nga diguli ye ey'okubiri yali mu byakukola wayini ng'era yeeyeebuzibwako ku bya bizineensi ya famire. Mutabani we y'abalirira ebitabo bya kampuni, omulala ye dereeve ate makanika.

K- Roma esaawa eno ebalirirwamu 350,000 egya doola.

Ukkonika akola n'abaliimu b'omuyuganda, ng'abasinga bakyala abalima ebibala.

Ensangi zino ali mu byakukola nakutunda mwenge gwa bella wine mu Uganda, Rwanda, Tanzania ne Kenya.

## Famire
Prudence Kasibante Ukkonika yafumbirwa Seraph Amen Ukkonika nga balina abaana 6.
Gloria Nansubuga

**Gloria Nansubuga** munayuganda eyazaalibwa mu mwezi gw'okuminoogumu12 mu 2001 nga muzannyi wa cheesi eyafuuka omuzannyi wa cheesi omuto mu byafaayo bya Uganda okufuna erinya lya Woman FIDE Master mu mwaka gwa 2018.

## Obuvo n'eby'enjigiriza bye
Nansubuga yazalibwa Lydia ne Wilson Kasende, mu  Kampala munigota z'omu Katwe, nga yamannyikwa nnyo ku olwa Phiona Mutesi ng'obulamu bwe bwetolorera nnyo ku firimu ya *[[:en:Queen_of_Katwe|Queen of Katwe]]* eyalimu omu zannyi eyawangula engule ya Oscar Lupita Nyong'o.

Yasomera ku Namirembe Infant Nursery ne Primary, gyeyava okugenda ku St.Mbuga Vocational Secondary school e Makindye gyeyamaliriza sekondale ye.

Yatandika okuzannya cheesi ku myaka 4 ng'ayambibwako omutendesi Richard Kakande eyali omusomesa we owa cheesi ku St Mbuga Vocational school.

Oluvannyuma yeegata ku akademi ebangula mu muzannyo gwa cheesi, Sports Outreach Ministry (SOM) Chess Academy and Mentoring Center mu Kampala.

## By'akoze
Ku myaka 13, Nansubuga  yawangule engule y'omukazi mu mpaka za Rwabushenyi Memorial Chess tournament  ng'era yeeyali akulembedde mu bazannyi abali wansi w'emyaka 14 mu Uganda nga wa 6 mu bakazi abazannya cheesi.

Yafuna ekitiibwa ky'omuzannyi wa cheesi ku  World Chess Olympiad in Batumi, Georgia, n'afuuka omukazi kafulu mu muzannyo guno, Woman FIDE master, ekitiibwa ekisinga mu muzannyo gwa cheesi.

Yaweebwa ekitiibwa ky'omukazi eyasinga omuzannya cheesi Woman Fide Master (WFM) oluvannyuma lw'okufun ebyaali byetagisibwa n'amaliriza n'obubonero 6 ku 9. Yayisa ekitiibwa kya Woman candidate master (WCM) okufuuka Woman FIDE master, ekyamufuula munayuganda eyasooka okukola ekintu kino mu mpaka ezo..

Eneeyisa ye yatwalibwa omuzannyi wa firimu, omugenzi  Nikita Pearl Waligwa mu firimu ''Queen of Katwe'' ng'omuwala omuto eyasomesa Phiona Mutesi engeri gyebazannyamu cheesi.

## Laba ne

* Uganda Chess Federation
* International Chess Federation
* Woman Fide Master
* Ivy Claire Amoko
* Namaganda Christine
Flavia Nabagabe Kalule

**Flavia Nabagabe Kalule** yazalibwa mu Gwokuna nga 22 mu 1985, nga musomesa Omunayuganda, akiika mu Inter-parliamentary Unino, era mukyala alwanirira eddembe ly'abantu ng'ate mubaka omukyala akiikirira Disitulikiti y'e Kassanda mu Paalamenti ya Uganda eyekumineemu. Ye ssentebe w'abakyala abeegatira mu kibiina kya National Unity Platform(NUP) ng'era bagimannyi nga People Power.

## Obulamu bwe n'okusoma kwe
Flavia yazaalibwa omugenzi Florence Nalwanga Kalule, eyali ayamba nga ku gavumenti y'ebitundu okukola  entegeka mu  Disitulikiti okwali eye Mubende, Kabarole ne Nakasongola mu Gwokuna nga 22 mu 1985, n'omugenzi Dr. Lawrence Sserugo Kalule.

Flavia yaaliriza emisomo gya pulayimale ku St.Theresa’s Namagunga Primary Boarding School mu 1998.  Emisomo gye egya S4 ne S6 gyomabi yagituulira ku Our Lady of Good Counsel Gayaza mu 2004. Oluvannyuma yeegata ku Yunivasite y'e Makerere gyeyafunira Diguli mu by'enjigiriza mu 2008.  Mu 2013, Flavia yeeyongerayo okusoma diguli ey'okubiri mu by'enjigiriza mu kulwanirira eddembe ly'abantu ku Yunivasite y'e Makerere.

Mu 2016, Flavia yagenda neyeetaba mu pulogulaamu y'okutendekebwa abakulembezze eyali e Kenya wansi w'ekibiina kya Young African Leaders Initiative (YALI) East African programme.  Mu 2017, Flavia yeetaba mu Mandela Washington Fellowship eyali mu abakulmebezze abato,  pulogulaamu eyali eya gavumenti ya Amerika gyeyetabira, nga eno yeetaba mu pulogulaamu y'obukulembezze, okuzuula ebiruma abantu wamu n'okudukanya wamu n'okudukanya embeera z'abantu.

## Emirimu gye

### Obusomesa
Flavia yasomesaako ku Our Lady of Good Counsel e  Gayaza. Oluvannyuma neyeegata ku Namilyango College gyeyasomeseza okuva mu 2008 okutuuka mu 2012.

### Emirimu gy'okulwanirira enkyuka kyuka
Mu 2012, Flavia yeegata ku Forum for Women in Democracy (FOWODE) ng'omuyiga, wabula oluvannyuma baamukuza nebamuteeka mu kifo ky'okubeera avunaanyizibwa ku bya pulogulaamu.

### Emirimu gye mu byobufuzi
Mu 2016, Flavia yeesimbawo, wabula n'awangulwa ku ky'omubaka wa Paalamenti eyali agenda okukiikirira Disitulikiti y'e Mubende. Mu 2021, Flavia yeesimbawo n'awangula ekifo ky'omubaka omukyala eyali akiikirira Disitulikiti y'e Kassanda mu Paalameenti wansi wa  National Unity Platform (NUP). Flavia yalondebwa nga ssentebe w'abakyala mu  NUP, akakiiko akakwasaganya obukulembezze bw'abakyala wamu n'okulwanyisa okukabasanya abakyala mu kibiina kya NUP mwenyini .

## Laba nebino

# Olukalala lwa babaka ba Paalamenti ya Uganda eyekumineemu
# Ruth S Nankabirwa
# Paalamenti ya Uganda 
# Ekibiina kya National Unity Platform

## Ebijuliziddwaamu
Brenda Namukuta

**Brenda Namukuta** munabyabufuzi, Munnayuganda, munamateeka ali kukakiiko akakola amateekanga kuno kw'ateeka n'okubeera Omubaka wa Paalamenti akiikirira Disitulikiti y'e Kaliro mu Paalamenti ya Uganda eyekumineemu. Alina akakwate ku kibiina kya  National Resistance Movement (NRM)

## Emirimu gye
Namukuta yeyakwatira ekibiina kya National Resistance Movement (NRM) bendera ku lwa Disitulikiti y'e Kaliro. Yawangula akalulu ka 2021 n'afuuka omubaka omukyala eyali agenda okukiikirira Disitulikiti y'e Kaliro. Atuula ku kakiiko ka Paalamenti akavunaanyizibwa ku by'embalirira mu Paalamenti ya Uganda eyekumineemu Namukuta  awereza nga omuwanika ow'ekibiina Ekigatta Abakyala mu Paalamenti. Ye muwanika w'akakiiko ka Paalamenti ababaka abava mu kibiina ky'ebyobufuzi ekimu gyebeewandisiza  aka bitundu by'omu Busoga.

## Emirimu emirala
Namukuta yali omu ku baali ku kakiiko ka Paalamenti akakola ku by'embaliriza mu Paalamenti ya Uganda akaalambula ekitebe kya FUFA ekikulu okuyiga ku mirimu gya FUFA n'okumannya engeri omupiira gyegudukanyizibwamu n'okukulemberwamu mu Uganda .

Namukuta  yali omu ku babaka ba Paalamenti okuva mu bitundu bye Busoga abaakubaganya ebirowoozo kumbeera y'enguudo eziri mu Busoga, nga bali wamu n'ekitongole ekivunaanyizibwa ku by'enguudo mu Uganda, ekyali kikulembeddwa akikulira  Allen Kagina.

## Obukuubagano
Namukuta teyali kubabaka ba Paalamenti okuva NRM bebaali balumiriza okubeera nga baafuna ssente z'okubeebaza ez'obukadde obutaano olw'okulonda Anita Among ne Thomas Tayebwa mu lwokaano lw'okulonda, nga wano Anita Among weyawangulira akalulu kano oluvannyuma lw'okufa kwa Jacob Oulanyah. Cissy Namujju eyali omubaka wa Paalamenti Omukyala akiikirira Disitulikiti ya Lwengo yakakasa nti yeeyali omu ku babaka ba Paalamenti okuva mu NRM, abaafuna ssente zino.

## Ebijuliziddwaamu
Glanis Changachirere

**Glanis Changachirere  nzaalwa z'e** Zimbabwe alwanirira eddembe ly'abakyala. Yeyatandika era nga y'akulira etendekero lya Institute for Young Women Development (IYWD), nga ye mukwanaganya eyatandikawo African Women Leaders Forum. Memba w'akakiiko ka Steering Committee of the Zimbabwean chapter of the UN Women-supported African Women Leaders Network mu mwezi ogw'okusatu mu 2022.

## Obuvo ng'eby'enjigiriza
Glanis Changachirere yazalibwa mu ttaka by'omubyalo bya  Mashonaland Central Province mu Zimbabwe mu1983. Ms. Changachirere alina diguli ey'okubiri mu bikwatagana ku nkolagana y'amawanga (ekikula ky'abantu), eby'obufuzi n'ebikwatagana kunkolagana y'amawanga okuva mu University of Birmingham ne diguli munkola ya gavumeenti n'eby'obufuzi okuva mu Africa University. Alina ne awaadi mu  by'empuliziganya n'emikutu mikwanira wala okuva mu  St. Francis Xavier University. Mu 2018/2019 yali mukugu mu  by'enkolagana by'amawanga mu by'ekikula ky'abantu.

## Emirimu gy'akoze
Glanis Changachirere yeyali avunaanyizibwa ku by'ekikula ky'abantu n'eddembe ly'abantu mu kitongole kya Youth Non-Profit Organization. Y'omu ku bamemba b'akakiiko akateesa ku pulojekiti ez'enjawulo mu  World Movement for Democracy okuva mu 2015. Y'akulira n'etendekero lya Institute for Young Women Development okuva 2009. Glanis Changachirere yemukwanaganya wa African Women Leaders Forum mu bitundu okuva mu 2015 okutuusa. Y'omu kubalamuzi 5 abavuganya kungule ya Politian of the Year Award mu 2022.

## By'awereddwa
Mu 2013, Changachirere yafuna ekirabo kya 30 Under 30 Democracy Award okuva mu National Endowment for Democracy okumusiima mu by'okukulmebera emirimu gy'abakyala abato abeetaba mu by'obufuzi.  Mu 2016, yalondebwa ku bwa Reagan–Fascell Democracy Fellowship mu National Endowment for Democracy.

## Okulwanirira eddembe ly'abantu
Ekibiina kye ekya Institute for Young Women Development (IYWD) kirimu bamemba abakazi 7,000 abatookwetoloola ebyalo n'ebitundu by'abalombe mu ggwanga. Ekibiina kino kifunye ekigendererwa kyayo nga kikulakulanya obusobozi bw'abakyala bano abato ku by'eddembe n'okubyetabamu, obwegasi, okuzimba ekisinde n'okubeera n'emigabo egy'omugundu kibasobozese okwenganga n'okukola entegeka y'amaanyi, okulwanirira banaansi n'okubeera obumu mu mirimu gy'omubitundu n'abantu abalala abalina endowooza ezizimba wamu n'ebitongole eby'enjauwulo. Ku mutendera  gw'eggwanga, IYWD ekola n'ekitongole ky'e Zimbabwe ekivunaanyizibwa ku by'ekikula ky'abantu Zimbabwe Gender Commission okutandikawo akawaayiro ku bwenkanya mu kikula ky'abantu Gender Equality Bill okuvuganya  ku butali bwenkanya mu by'obuwangwa  n'obutali bwenkanya eri abakyala abato mu ggwanga. Awagira eky'okuyisa eteeka erirwanirira okukomya obutabanguko mu maka mu ggwanga ly'e Zimbabwe nadala ku kikula ky'abantu.
Patience Nkunda Kinshaba

**Patience Nkunda Kinshaba** nga batera ku liwandiika nga Patience Kinshaba Nkunda munabyabufuzi Omunayuganda, ali ne kukakiiko akakola amateeka, ng'ate mubaka wa Paalamenti Omukyala akiikirira Disitulikiti ya Kanungu mu Paalamenti ya Uganda eyekumineemu. Alina akakwate ku kibiina kya National Resistance Movement (NRM)

Mu Paalamenti eyekumineemu, Kinshaba yali awereza ku kakiiko akavunaanyizibwa kunsonga z'ebweru W'eggwanga.

## Emirimu gye mu byobufuzi
Kinshaba yawangula akalulu ka NRM ak'okusunsula bweyasinga Elizabeth Karungi era n'akwatira ekibiina kino bendera mu kulonda kwa bonna okwa 2021. Yawangula eky'omubaka wa Paalamenti omukyala eyali agenda okukiikirira Disitulikiti y'e Kanungu.

Kinshaba yawaayo ekiteeso mu Paalamenti ya Uganda eyali etudde nga ayagala gavumenti ya Uganda okuwa Banayuganda abaalina obulwadde bwa sukaali ne puleesa eddala. Wabula abakola amateeka mu Uganda kyabakwatako nnyo olw'ebeeyi ly'eddagala lino ery'obulwadde obutasaasanyizibwa nga buyita mu bantu kuba lyali lyabeeyi nebasaba gavumenti okugaba eddala lino ku bwereere olw'okubeera nga lyali tono mu bifo abantu webayinza okuligya. Ekiteeso kya Kinshaba kyawagirwa Omubaka wa Paalamenti owa Munisipaali ya Tororo Apollo Yeri eyasaba Gavumenti okukikola ng'eyita mu kitongole kyayo ekikola mu by'okutereka eddagala ekya National Medical Stores (NMS), okuligaba ku bweereere.

Kinshaba yasaba gavumenti ya Uganda okukeberera kubweereere wamu n'okuwa obujanjabi eri obulwadde obuvirako omuntu okubeera muzimbe nga takyalaba, okukebera omusaayi okukakanya endawadde ez'enjawulo, wamu n'okukebera obubonero bwonna obwekuusa ku sukaali wamu n'obwensigo, n'okugijanjaba.

Kinshaba yasaba gavumeenti ya Uganda okufunira abantu ba Disitulikiti y'e Kanungu ebikozesebwa mu by'obulamu mu ddwaliro lyabwe erya health centre IV eryali likolera ku genereeta emu wabula nga nayo teyeesigwa

Kinshaba yeetaba ku mukolo ogumu ogwali ogw'okugabirako emmotoka ezitambuza abalwadde (ambyulaansi) ezaali ziweebwa eddwaliro lya Bwindi Community Hospital mu Disitulikiti y'e Kanungu nga kino kyakolebwa abajapaani nga bayita mu kitongole kyabwe ekya Japanese Grant Assistance for Grassroots Projects ekigaba ssente okuyamba pulojekiti ezitandikibwaako.

## Ebijuliziddwaamu
Shatsi Musherure Kutesa

**Shatsi Namatovu Musherure Kutesa** gwebasinga okamannya nga Shatsi Kuteesa munamateeka omunayuganda, munabyabufuzi ng'era akola n'amateeka. Y'akiikirira konsitituwensi ya Mawogola County North mu disitulikiti y'e Sembabule mu palamenti ya Uganda.

## Obuvo n'eby'enjigiri
Shatsi muwala w'eyaliko minista w'ensonga z'ebweru w'eggwanga Sam Kuteesa era nga mulongo ne Charlotte Kainerugaba mukyala wa mutabai wa pulezidenti  Museveni's Muhoozi Kainerugaba.

Yadira kitaawe mu bigere ng'omukiise mu palamenti ku lwa   Mawogola county oluvannyuma lw'okulonda okwalimu okuvuganya okw'amaanyi.

Mu kusooka mu kusunsula kw'ekibiina kya National Resistance Movement (NRM)  okwali kubatwala mu kulonda kwa 2021, Shatsi yali awanguddwa muganda wa pulezidenti Museveni omuto, Godfrey Aine Kaguta gwebamannyi nga "Sodo". Okuwangula kwa Sodo teyakukiriza era n'asaba abadukanya okulonda mu kibiina kya NRM okuleka bano bombi abaali beesimbyewo okuyimirira nga tewali alina kibiina kyagiddemu.

Ng'ebula olunaku lumu okulonda kwa Uganda okwa  2021 kutuuke, Famire ya Sodo yamuwa amagezi ne Yoweri Museveni okuva mulwokaano luno aleke Shatsi. Shatsi oluvannyuma yawangula okulonda kuno.

Shatsi alina diguli biri mu by'amateeka.

## Emirimu
Shatsi ye mubaka wa palamenti akiikirira Mawogola north county mu palamenti ya Uganda,  ng'akola ne kukakiiko k'amateeka akavunaanyizibwa kunsonga za palamenti.
Justina Geraldine Najjuka

**Sr. Dr. Justina Geraldine Najjuka** gwebatera okuyita  **Sister Doctor Justina Liliana Lucy Geraldine Najjuka munadiini omubiikira ng'era munayuganda, muwandiisi wa butabo ng'akola n'ogw'okulongoosa abantu n'abakyusa emibiri (**plastic surgeon). Ye munaani omukatuliki eyasooka okuva mu balooma okufuuka omulongoosa mu muvanjuba ne masekati ga Afrika.

## Obuvo n'eby'enjigiriza
Najjuka yemwana eyasooka mu 25 abaazalibwa  Eli Canaan Sserwanga, eyali omupunta w'ettaka ne Maria Hellena Namazzi, omusomesa era omu kubatandikawoUganda Martyrs Secondary School Namugongo.

Mu 1970, Najjuka yeegata ku kigo kya Little Sisters of St.Francis, Nkokonjeru Convent , nga mu mwezi gw'ekuminebiri nga 21 1975, yakuguka n'afuuka omunaani . nga yeeyongerayo mu kusoma kwe, yatuula ebibuuzo bya S.4 (O Level) mu 1980 ku Saint Joseph’s Girls School, Nsambya  oluvannyuma n'agenda ku Mount Saint Mary's College, Namagunga gyeyatulira S.6 ( A Levels).

Ng'atikiddwa ku Makerere University mu 1988 ne diguli mu dagala n'okulongoosa, Najjuka yafuuka omunaani omukatuliki okufuuka omulongoosa mu muvanjuba ne masekati. Obusawo yabuyigira ku ddwaliro ly'e Rubaga.

Yaliko ne kutendekero lya Sri Ramachandra College mu  India mu 1996 n'akuguka mu by'okulongoosa ebya plastic and reconstruction surgery. Okuva kuUganda Martyrs University, Nkozi, Najjuka yafuna diguli ey'okubiri mu kudukanya eby'obulamu bw'abantu Health Service Management .

## Eby'emirimu

### Obusawo
Ng'ayigirizibwa eby'obusawo mu ddwaliro ly'e Rubaga, , Najjuka yakola nga kalabalaba mu by'obujanjabi mu ddwaliro lya St.Francis Hospital Nkokonjeru. Yaliyo okumala emyaka 7 gyeyava oluvannyuma n'adayo kusomero. Yakolako ng'omukozi wa gavumenti mu ddwaliro ly'e Rubaga, oluvannyuma ng'avunaanyizibwa ku by'obujanjabi mu ddwaliro ly'e Tororo. Yagibwayo n'atwalibwa mu ddwaliro ly'e Nsambya ng'omulongoosa wabuli kimu, oluvannyuma n'akulira ekitongole ky'okulongoosa . Yakolako ng'omulongoosa eyakyusa ng'endabika y'abantu plastic surgeon, oluvannyuma n'akulira ekitongole kya Plastics and Reconstructive Surgery ku ddwaliro lya Mbarara Regional Referral Hospital

Mu by'obukugu, Najjuka memba w'ekibiina ekigata abalongoosa mu Uganda ekya Association of Surgeons of Uganda.  Y'omu kuba  "Fellow of the College of Surgeons, mu buvanjuva, masekati ne mu bukiika kono bwa Afrika" ne  "Fellow of the International College of Surgeons".

### Okuwumula
Mu 2007, Najjuka yafuuka munywanyi w'ekitongole kw'obwa nakyewa, Smile Train.

Omukutu gw'ekitongole kino gugamba  nti mu 2022, y'akulira gyebalongoseza "Head of Surgical Centre Smile Train Mbarara (SCSTM) ku at the Good Samaritan Village Helpers Centre mu Uganda". Wansi w'ekitongole kino, Najjuka akola gwakulongoosa babeera n'ebituli nadala mu mimwa (cleft surgeries)  n'okuwa abaana abakazaalibwa ebiriisa nadala ababeera balina obuzito bwa wansi okusobola okubalongoosa obulungi (cleft surgery)".

### Ebirala
Najjuka atera okuwereza ku mukuto gwa, Radio Sapientia, ku bikwatagana n'eby'obulamu era wa lotale .

## Ebifulumiziddwa

## Laba ne

* St. Francis Hospital Nkokonjeru
* Cleft lip and cleft palate
* Catholic Church in Uganda
* Maura Lynch
Iriama Rose

**Iriama Rose munabyabufuzi omunayuganda eyazalibwa mu mwezi ogusooka nga 5,** 1967. Yaliko omubaka mu palamenti ey'omunaana n'omwenda eya Uganda ng'akiikirira disitulikiti y'e Nakapiripirit  nga yali talina kibiina gyeyagiramu.

## Obulamu mu by'obufuzi
Yawerezaako mu palamenti ya Uganda ey'omunaana n'omwendaeya Uganda nga ye mubaka wa disitulikiti y'e Nakapiripirit. Ng'awereza mu palamentie ey'omwenda yalondebwa ng'omu kubabaka abaayogera obutaka wansi wa mirundi etaano mu palament,okusinziira ku kunoonyereza okwakolwa olupapula lwa 'Daily Monitor' ku  likodi ezibeera kunteseganya za palamenti . Okunoonyereza kwakizuula nti ababaka ba palamenti 34 boogedde emirundi egitaka wansi wa 5 nga bali mu kungaana za palamenti mu myaka 2 egisembyeyo, ng'ababaka 105 abalala105, bawadeeyo endowooza zaabwe kubibeera biteseebwako emirundi 15.

Ng'akyali mu offisi ye mu 2007, yawabula abalwanyi b'e Karimojong  okukwatagana ne gavumenti eyali eyagala okubagyako emundu okugisobozesa okukulakulanya ekitundu gyebali . Yali tawagira kita eky'okuta abantu abaali tebalina musango nadala abakyala nga kino kyali kikolebwa bibinja by'abatujju abaali mu kitundu ekintu ekyali kikosa enkulakulana mu Karamoja. Iriama yali omu ku babaka abaasalawo okusisinkana saabaminista, Amama Mbabazi eyabawa obudde nga mukyala wa pulezidenti era eyali minista w'ebikwatagana mu Karamoja, Janet Museveni, agaanye okusisinkana ababaka ba palamenti abaali bava mu bitundu by'e Karamoja mu kuteeseganya ku by'ekitundu kyabwe ekyali kisinga obwanvu mu Uganda. Ababaka abaasisinkana eyaliko saabaminista kwaliko Rose Akello (Kaabong), Modest Juliana Auma (Abim), Rose Iriama (Nakapiripirit) ne Margaret Iriama (Moroto).  Oluvannyuma lw'okuva mu ofiisi y'eby'obufuzi  mu palamenti ey'omwenda yatiisa tiisa mungeri y'okusaaga okunyagulula ente za pulezidenti Museveni singa abalonzi tebaaliririrwa bisolo byabwe byebali balunda byebafiirwa mukaseera gavumenti weyali egirako abazigu emundu . Mu 2009, Iriama yagamba olupapula lwa 'The East African' endowooza zze olw'engeri gyeyali alabamu engeri Janet Museveni gyeyali agenda okuleetamu enkulakulana mu kitundu nga klezia bweyakikola mu biseera by'emabega . Yali omu kubabaka abaateeka omukono ku kawaayiro aka 118 ku by'okulonda akaali ak'okuwulirwa mu kooti ez'enjawulo mu ggwanga oluvannyuma lw'okulonda gw'omwezi ogw'okubiri nga 18 .

## Laba ne

* List of members of the eighth Parliament of Uganda
* List of members of the ninth Parliament of Uganda
John Blaq

**John Kasadha** (abasinga gwe bamanyi nga **John Blaq** (yazaalibwa nga 16 Ogwomusanvu 1996). Munnayuganda omuyimbi era omusanyusa. Okusinga ayimba ennyimba ez'ekika kya 'dancehall' ne afrobeat.

## Ebyafaayo bye

### Obuto bwe n'okusoma kwe
Kasadha yasomera ku Lwanda Primary School ne ku Hasan Tourabi Primary School gye yatuulira ebigezo bye ebye'kibiina ekyo'musanvu ebya Primary Leaving Examinations. Wakati wa 2010-12, yeegatta ku Bweyogerere Secondary School, gyeyafunira ebbaluwa ya S.4 eya UCE n'eya S.6 eya UACE mu 2016 ne mu 2018.

### Omulimu gw'obuyimbi

Kasadha yayatiikirira mu 2018 n'oluyimba lwe olwa  "Tukwatagane". Oluyimba lwa  "Sweet Love" lwe yasooka okuyimba n'omuyimbi omulala, Vinka, era lwafuluma mu December, 2018.  Ekivvulu kye ekyasooka kyali Freedom City, mu Kampala nga  29 Ogwekkuminoogumu 2019.

#### Ennyimba ze
 
* *Romantic* 2018
* *Sweet Love* ft. Vinka 2018
* *Tukwatagane* 2018
* *Program* Ft. VIP Jemo & Mosh Mavoko 2018
* *Kyoyoya* Ft. Daddy Andre & Prince Omar 2018
* *Obubadi* 2018
* *Makanika* 2019
* *Maama Bulamu* 2019
* *Do Dat* 2019
* *Tewelumya Mutwe* 2019
* *Ebyalagirwa* 2019
* *Replace me* Ft. Sheebah Karungi & Grenade Official 2019
* *Ebintu byo* Ft. Ykee Benda 2019
* *Tewelumya Mutwe* Ft. DJ Shiru &  Jowylanda 2019
* *Nekwataako* 2020
* *Oli Wamanyi* Ft. Slim Prince 2020
* *Hullo*  2020
* *Blessed* Ft. Levixone 2020
* *Mu Lubiri*  2020

## Pulojekiti ze yeenyigiddemu
Mu Gwomwenda 2019, Kasadha yateeka omukono ku ndagaano ne kkampuni ya Pepsi mu kazannyo kaayo aka  "Tukonectinge Pepsi" . Mu 2019, yeetaba mu kampeyini ey'okulwanyisa  abaana abato okufuna embuto.

## Awaadi z'awangudde

## Ebijuliziddwamu
Pius Adome

**Pius Adome** mudusii wamisinde gy'akafubutuko omunayuganda eyeetaba mu mizannyo gy'amawanga agali mu lusa olumu ne Bungereza eza 2018. Adome yavuganya mu misinde gy'abasajja egya mita 100 ne mita 200. Omutendera gwa Adome gweyadukiramu ogwa mita 100 gwalimu abadusi musanvu okuli; Cejhae Greene ne Warren Fraser, Adome yamalira mu kifo kyakutaano ng'adukidde ekonda 10.70 n'amaliriza ng'ali mu maaso ga Kolinio Radrudru ne Tirioro Willie. Mu mutendera gwa mita 200 Adome gweyeetabamu, mwalimu abaddusi munaana nga  Aaron Brown eyalina omudaali gwa feeza. Adome yaduka empaka zino n'akwata kifo kyakuna ng'addukidde esekonda 21.39.

Nga 11 omwezi ogw'okutaano 2019, mu Kampala, Adome yatekawo likodi y'eggwanga mu misinde gya gya mita 100 weyadukira sekonda 10.43.

## References
Tarsis Orogot

**Tarsis Gracious Orogot** yazalibwa mu mwezi ogw'ekuminoogumu nga 24 mu 2002 nga munayuganda omudusi w'emisinde gy'akafubutuko.

Orogot yafuna obumannyirivu bwe obwaali busooka mu mpaka z'ensi yonna mu 2021 bweyamalira mu kifo eky'okuna mu kudduka mita 200 ezaali ez'abali wansi w'emyaka 20 mu Nairobi ng'addukiddewo sekonda 20.57 n'atekawo likodi ya Uganda mu kutendera gw'oluzannya oludirira olw'akamalirizo ne sekonda 20.37. Yatuuka nekuluzannya oludirira olw'akamalirizo mu misinde gya mita 100 gyebamugiramu ng'addukidde sekonda 10.37.
Yakiikirira Uganda mu mpaka za World Athletics Championships eza 2022.

## By'asinzemu ng'omuntu

* 100 m: 10.35s (+1.4&nbsp;m/s), nga 1 mu mwezi ogw'omusanvu e Nairobi (likodi ya Uganda)
* 200 m: 20.32 s (-0.1&nbsp;m/s), nga 8 ogw'omukaaga 2022 mu Eugene (likodi ya Uganda)

## References
Damilola Odufuwa

**Damilola Odufuwa** munaigeria era nga y'omu kubakungu ba bizineensi emu wamu n'okulwanirira eddembe ly'abantu. Y'akulira eby'enpuliziganya ku bifulumizibwa ku She is mu Binance Africa okuva mu mwezi ogw'okusatu 2022. Y'omu kubatandikawo era akulira Backdrop ng'era y'omu kubantandika Feminist Coalition. Y'omu kubatandikawo  Wine & Whine.

## eby'okusoma
Damilola Odufuwa yafuna BSc.  mu by'ensimbi nga mu mwaka gwe ogwali gusembayo yakola alipoota ku ngeri y'okuyambamu bamufuna mpola n'ensimbi n'okulakulanya abantu abali mu bwavu (Microfinance Schemes on Alleviating Poverty) mu 2012 okuva mu University of Kent. Yafuna diguli ey'okubiri mu by'ensimbi n'okulakulanya eby'enfuna mu 2013  okuva mu University of Kent.

## Eby'emirimu
Damilola Odufuwa yatandika okukola ku MTV Shuga  gyeyava n'agenda ku National Geographic gyeyakolera ng'ali kundagaano y'okubeera nga y'avunaanyizibwa ku bifulumizibwa okuva mu mwezi ogw'omusanvu 2019 okumala omwezi gumu. Yakolako ng'akulira ebisunsulibwa mu ZUMI wakati wa 2018 paka 2019. Damilola yaliko eyali avunaanyizibwa ku bifulumizibwa ku CNN Africa. Yakolako ng'avunaanyizbwa ku  bifulumizibwa ku Konbini ne Zikoko. Y'akulira eby'emirimu ku 'Backdrop'  nga guno mukutu gwa yintaneeti, y'omu kubagutandikawo 2020 ne Odunayo Eweniyi, ng'omukutu guno guleetera abantu okuzuula n'okugabana ebifo eby'etolodde ensi yonna. Y'omu kubatandiakwo Feminist Coalition an ekibiina ekiyambako abantu nga kirina ebirubirirwa by'okulaba ng'abakyala babeera n'obwenkanyi mu bitundu by'eNigeria.. Y'akulira eby'empuliziganya mu bifulumizibwa munsi yonna mu Binance Africa  okuva mu mwezi ogw'okusatu mu 2022.

## By'awereddwa
Damilola Odufuwa yali omu kubaali ku kulukalala lw'abakyala 12  abakulembezze abakyusa ensi mu mu 2020 olw'akolerwa British Vogue. Yaliko ne kulukalala lwa 2021 olwa Times Next 100 list. Damilola yeyawangula ekirabo kya 2020 ekta 'The Future Awards Africa Prize' olw'okukulembera enteeseganya 'Leading Conversations'. Yatekebwa mulukalala lw'abantu 50 abasinga okukyusa bizineesi munsi yonna mu 2022 owa Bloomberg .

## Byalwaniridde
Damilola Odufuwa ne Odunayo Eweniyi baatondawo ekibiina kya Feminist Coalition, ekisa esira mu kulwanirira eddembe n'obutebenkevu ly'abakyala, mu by'enfuna, okwetaba mu by'obufuzi bya Nigeria. Mu pulojekiti y'abwe eyasooka, ekitongole kyakwasizaako '#EndSARS' abantu webataali bamativu ekyatambula Nigeria mu 2020 nekitambuza emere mu famire z'abakyala bamufuna mpola .

## Eby'okukeberwamu
Davis Kamoga

**Davis Kamoga** yazaalibwa nga 17 omwezi ogw'omusanvu mu 1968 nga munayuganda omuddusi avuganya mu mita 400. Yawangula omudaali gw'ekikomo mu mpaka za 1996 eza Summer Olympics ezaali mu Atlanta, Georgia.

Mu 1997, yawangulira Uganda omudaali ogwaali gusooka mu  mpaka z'ensi yonna ogwaali ogwa feeza mu 1997 World Championships mu Athens mu saawa ye ng'omuntu gyeyali adduse eya sekonda 44.37. Eno likodi ya ggwanga lyonna ng'era emuteeka mu kifo kya kuna munsengeka za Afrika, ng'ali mabega wa Innocent Egbunike, Samson Kitur ne Charles Gitonga.

## References

* Davis Kamoga at World Athletics
*
Ronald Musagala

**Ronald Musagala** (yazaalibwa nga 16 Ogwekkuminebiri 1992 mu Iganga) muddusi wa Uganda ow'embiro enyimpi https://en.wikipedia.org/wiki/Long-distance_runnern'empanvu.

Mu mpaka z'ensi yonna eza 2013 World Championship e zaali mu kibuga Moscow, yandukako mu mpaka eziddirira ez'akamalirizo mu mita 800 . Yamalira mu kifo ky'amunaana mu mita 800 mu mizannyo gya 2014 Commonwealth Games. Y'etaba mu mpaka z'ensi yonna eza 2015 World Championships mu mita 1500 ezaali mu kibuga Beijing.

Y'etaba mu misinde gya 2020 Summer Olympics.

Musagala alina likodi y'eggwanga eya mmita 1500.

## Mu mpaka z'okumutendera gw'ensi yonna

## By'ekyasinze okukola obulungi

### Eby'ebweru

* 800 metres – 1:45.27 (Hengelo 2014)
* 1000 metres – 2:17.11 (Brussels 2014)
* 1500 metres – 3:30.58 (Monaco 2019)
* Mile – 3:53.04 (Oslo 2021)
* 3000 metres - 7:44.78 (Ostrava 2018)
* 5000 metres – 13:24.41 (Nijmegen 2015)

## Ebijuliziddwamu


## Ebijuliziddwamu eby'ebweru wa Wikipediya

* Ronald Musagala ku misinde gy'ensi egya World Athletics
Stephen Kissa

**Stephen Kissa** (yazalibwa nga 1 ogwe kuminebiri 1995) muddusi muna Yugandaowemisnde emiwanvu nga amakanda yasinga kugassa ku mita 5000 .

yamalira mukifo kya 52 mu musinde gy'ensi yonna gi mubuna byaalo egya 2017 era yavuganya ne mu mita 5000 mu mpaka   z'ensi yonna eza 2017 n'atatuuka ku mpaka za kamalirizo. Omwaka ogwaddako yamalira mukifo kya 8 mu mita 5000 mu mpaka za 2018 ez'olukalu lwa Africa.

Akadde ke akakyamusingidde obulungi ze dakiika 13 n'obutikitiki 10 n'obuwuzi93 obuwanguzi bweyatuukako mu mu mwezi Gwomusanvu mu mwaaka gwa 2018 e Athletissima mu Lausanne. Alinayo edakiika 7 n'obutikitiki 54 n'obuwuzi 32 mu mita 3000, obuwanguzi bweyatuukako mu mwezi gwo musanvu mu 2018 mu Rabat. Yawangula emisinde gye  egyasembayo mu 2018 mu kiro mita 15 misinde egyaddukibwa mu kubo e Montferland mu Budaaki.

Yavuganya mu mita 10,000 mu mpaka za Sama wa 2020. Mu misinde yasooka n'aba nga yakulembeddemu naye oluvanyuma n'awandukamu nga wakyabulayo emyetoloolo mwenda. Kissa oluvannyuma yanyonyola n'ategeeza nti yali agezaako kutandikira bane Joshua Chiptegei ne Jacob Kiplimo okusobola okuddukira kusipiidi.
Boban Zirintusa

**Boban Zirintusa Bogere** yazalibwa nga 2 Ogwokubiri mu 1992 nga munayuganda azannya omupiira gw'ensiimbi ng'omuwuwuttanyi mu Mtibwa mu liigi y'e Tanzania eya babinywera ttiimu ya Uganda ey'eggwanga.

Boban azannyiddeko Vipers ne Simba mu Tanzania, Mtibwa Sugar mu Tanzania, Dynamos ne Highfield mu  Zimbabwe, Polokwane City mu South Africa, Buildcon mu Zambia ne Ethiopian Coffee mu Ethiopia.

## Emirimu gye mu kiraabu

### Vipers
Boban yatuuka mu kiraabu eno mu makati ga sizoni ya  2006 mu mbeera etaali nyangu, kuba yaleetebwa omutendesi Charles Ayiekoh okwongera amaanyi mu ttiimu mukaseera k'okulwanyisa obutasalwako mu sizoni yabwe etaali nyangu mu liigi yababinywera. Era y'omu kubaali ku ttiimu eyakola ebyafaayo neewona okusalibwako ng'ekubye Kampala United olukunkumuli lwa ggoolo 4-1 mu mupiira ogwali gudirira ogusembayo mu liigi ya 2006 nga tanayabulira Vipers mu 2008.

### Dynamos
Yeegata ku Dynamos ng'ava mu Highfield F.C. mu 2013 Ogwolubereberye.
Boban Zirintusa yateeba mu mupiira gwe ogwali gusooka mu Dynamos, ng'aba Harare giants bawangula omupiira gw'okusunsula abagenda mu mpaka z'ekikopo kya ttiimu empanguzi ku lukalo lwa Afrika nga bakuba Lesotho Correctional Services F.C  ku kisaawe kya  Rufaro stadium. Boban yava ku katebe nga bagyayo Tichaona Mabvura mu ddakiika eye 68.

### Polokwane City
Boban yeegata ku Polokwane city F.C mu 2014 Ogwekumi ng'ava mu Dynamos. Boban eyava ku katebe mu kitundu eky'okubiri yateeba ku mulundi gwe yasooka okukoona ng'azannyira Polokwane ng'ayambibwako Esau Kanyenda eyamuteerawo omupiira ddakiika eya 47 okuyamba  Polokwane City okuyimiriza Bidvest Wits 2–0 mu liigi ya  ABSA.

### Buildcon
Nga 24 Ogwomusanvu mu 2017, Zirintusa yategeregana ne kiraabu y'e Zambia eyitibwa Buildcon Football club gyeyeegatako.

### Ethiopian Coffee Sports Club
Mu 2018 Ogwolubereberye, Boban yeegata ku  **Ethiopian Coffee Sports Club**.

### Kirinya–Jinja Senior Secondary School
Mu 2019 Ogwomwenda, yeegata ku Kirinya–Jinja Senior Secondary School FC, ng'omupiira gwe  ogwasooka baali bazannya Bul FC.

### Mtibwa
Mu 2000 Ogwolubereberye, Boban yeegata ku Mtibwa.

## Ebyafaayo mu gy'ensi
Boban yayita mu mitendera gy'otandikirako okutuuka ku ttiimu y'eggwanga, kuba yazannyira Uganda eyabali wansi w'emyaka 20, eyabatasusa 23 okutuuka ku ttiimu enkulu, naye ng'okuzannyira ttiimu enkulu gwali mupiira ogwali ogw'okusunsula abaali bagenda okwetaba mu mpaka z'ekikopo kyensi yonna ekyali kigenda okubeera e Brazil mu 2014 Uganda bweyali ettunka ne Liberia, nga 24 Ogwokusatu mu 2013 ku kisaawe kya Samuel K.Doe Sports Stadium mu Monrovia.

## By'awangudde
**Dynamos **

* Liigi ya babinywera ey'e Zimbabwe mu 2013
* Ekikopo ky'amefuga z'e Zimbabwe mu 2013

**Uganda**

* Ekikopo ekyetabibwamu amawanga okuva mu masekati ne mu buvanjuba bwa Afrika mu 2009 ne 2013

## Ebijuliziddwa

## Ebiralala by'olina okugoberera

* africanfootball.com
* worldfootball.com
* Boban Zirintusa ku mukutu gwa National-Football-Teams.com
* Boban Zirintusa  ku mukutu gwa WorldFootball.net
Lillian Mutuuzo

**Lilian Mutuuzo (yazaalibwa nga**  22 Ogwekkumineebiri 2002) munna Yuganda omusambi w'omupiira gw'ebigere omuteebi nga azannyira kiraabu ya  Kampala Queens  mu Liigi ya FUFA Women Super League ne ku ttiimu y'eggwanga eya Uganda women's national team.

## Kiraabu z'asambidde
Mutuuzo azannyira mu Kampala Queens mu Uganda.

## Ku mutendera gw'ensi yonna
Mutuuzo yazannyira tiimu ya Yuganda enkulu mu mpaka za 2018 CECAFA Women's Championship.

## Ebijuliziddwa
Daniel Kipkorir Chepyegon

**Daniel Kipkorir Chepyegon** (yazaaliwa nga1 Ogwomukaaga 1986) Munnayuganda omukugu mu https://en.wikipedia.org/wiki/Marathonmisinde egya mubunabyalo.

Yamalira mu kifo kyamunaana mu misinde mubunabyalo egya Nairobi Marathon nga yamalira mu ssaawa 2:14:54. Yalondebwa mu misinde mubuna byalo egy'abasajja egya 2009 World Championships in Athletics era ye munnayuganda yekka eyamalako olw'okaano mu kibuga Berlin, nga yamalira mu saawa 2:17:47 mu kifo kya 31. Yaddukira esaawa 2:17:07 mu kifo eky'okuna mu misinde gya 2010 Kuala Lumpur Marathon.

Yadduka mu misinde gya 2010 Frankfurt Marathon era yaddukira esaawa 2:08:24ng'amalira mu kifo ky'akutaano. Okudduka kuno kwateekawo omutindo okuva ku gwa Alex Malinga eyalina likodi y'ayuganda. Omutendesi we, Ronnie Kasirye, yagamba nti obuwanguzi bwa Chepyegon bw'ayoleka obusobozi bw'eggwanga mu misinde egy'amubunabyalo: "kiraga nti ekitone mwekiri era ky'etaaga kutumbulwa n'akutendekebwa kulungi". Mu myaka ena, Chepyegon yali avudde mu ssa ly'abaddukira mu bigere mu kibuga Kampala n'afuuka omuddusi omukugu akontana n'abaddusi abasinga mu nsi yonna.

## Ebijuliziddwamu


## Ebijuliziddwamu eby'ebweru wa Wikipediya

* Daniel Kipkorir Chepyegon ku musinde gy'ensi yonna egya World Athletics
Uganda National Records Centre and Archives

Etterekero ly'ebiwandiiko ebikadde mu ggwanga erya Uganda National Records Centre and Archive(UNRCA), kizimbe kya Gavumenti ekikulu awakuumirwamu ebiwandiiko bya Gavumenti eby'enkizo. Oluvannyuma lw'okumaliriza ekizimbe kino, ebiwandiiko byatandika okuterekebwamu olwaleero National Agricultural Research Organization (NARO) ekisangibwa Entebbe ekifo abafuzi b'amatwale we baasinziirira okuddukanya emirimu gyabwe.

## Ekifo
Ekizimbe kisangibwa ku poloto 8-9 ku luguudo lwa Lourdel okuliraana Wandegeya mu masekkati g'ekibuga kya Uganda ekikulu era ekisinga obunene ekya Kampala kkiromita 2.5 (Mayiro bbiri) mu bukiika kkono bw'ekibuga awasinga okuddukanyizibwa eby'obusuubuzi. Endagiriro z'ekizimbe kino ku mmaapu ze zino: 00°19'56.0"N, 32°34'42.0"E (Latitude:0.332222; Longitude:32.578333).

## Ebikikwatako
Ekizimbe kino kiddukanyizibwa minisitule y'abakozi ba Gavumenti. Abanoonyereza abaagala okukoze ebiwandiiko bino beetaaga olukusa okuva mu kakiiko ka Tekinogiya ne Ssaayansi. Satifikeeti eno ekwetaagisa okusasula wakati wa dolla 50 ne 300 naddala nga obyeyambisa okusoma ku bya Uganda okugeza abayizi abasoma ddiguli ey'okubiri n'eyokusatu. Abayizi abasoma ddiguli esooka mu ssetendekera za Uganda bo tebeetaagisa kusasula ssente yonna, naye beetagisa okufuna olukusa mu buwandiike okuva ku ssetendekero zaabwe gye basomera n'okuva mu kakiiko ka Tekinogiya ne Ssaayansi.

## Enzimba
Omulimu gw'okuzimba ekizimbe gugenda mu maaso era guli ku mitendera egy'enjawulo. Omutendera ogwasooka gwatandika mu 2013 era ne gukomekkerezebwa mu 2015 era kyatwala ensimbi obuwumbi bwa uganda 20.8 mu dolla 5.8, okukozesa USh20.3 mu dolla US$5.7 ebbanja okuva mu kitongole kya International Development Association (IDA) okuyita mu World Bank.  Omutendera ogw'okubiri gusuubirwa okutwala USh28.6 billion n'obukadde US$7.9. Okugeragerenya kwa  USh5 billion n'obukadde US$1.2 ze zeetagisa okutwala omulimu guno mu maaso. Ekizimbe kikolebwa kikolebwa mu mitendera lwa bufunda bwa nsawo. Kampuni ya Chaina ezimba eya **China Railway Jianchang Engineering Company** era ye yaweebwa omulimu ogw'okuzimba omutendera ogwasooka, ate aba Mutiso Menezes International be baali ba kalabalaba b'omulimu guno.

## Laba na bino

* Enkalala z'ebizimbe ebisinga obuwanvu mu Kampala

## Ebijuliziddwa

* Website of the Uganda Ministry of Public Service
Jimmy Katumba

**Jimmy Katumba** (Yazaalibwa mu 1955 n'afa nga 13 Ogwomunaana 2006) . Yali muyimbi omututumufu ng'era Munnayuganda. Yatandika ng'omuyimbi w'ennyimba z'eddiini kyokka n'acaaka nnyo mu nnyimba z'ensi ng'emyaka egya 1970 giggwaako okutuuka mu gy'ekyenda(1990). Jimmy Katumba yayamba nnyo okusima omusingi gw'ennyimba ezikyaka mu Uganda era atwalibwa ng'omu ku bayimbi abakyasinze okucaaka mu Uganda. Bbandi ye eya, *The Ebonies*, yabuutikira nnyo endala zonna mu Uganda eyo mu myaka gya 1980 n'egya 1990.

## Obuto bwe
Katumba yazaalibwa Reverend Blasio Katumba ne Alice Nakyagaba mukyala we. Okuyimba kwe kwatandikira mu kkwaaya z'Ekkanisa ez'enjawulo mwe yayimbiranga. Yasomera mu masomero munaana omuli n'erya Makerere College School ne Lubiri Secondary School.

## Okuyimba kwe
Katumba okuyimba yakutandika wa myaka munaana mu kkanisa emu ey'e Mukono kitaawe mwe yali Omwawule Wansi w'Ekkanisa ya Uganda (Anglican). Mu 1977, yatandikawo ekibiina kye yatuuma *Light Bearers*, oluvannyuma kye yakyuusa n'akituuma Jimmy Katumba and the Ebonies. Yasinga kumanyibwa olw'eddoboozi lye eddene ateesseeneekerevu eritali lya bulijjo. Katumba yacaaka nnyo olw'ennyimba ze omuli: "*Twalina Omukwano*," "*Drums of Africa*" ne "Fa Ku ky'olina." Oluvannyuma yafuluma Uganda n'agenda mu Bungereza mu 1990. Oluvannyuma yeeyongerayo mu Amerika mu 1992 n'akomawo e Uganda mu 1995.

## Ezimu ku nnyimba ze

* *Atalina Kigere*
* *Congratulations*
* *Usiuwe Tembo - 1990*
* *Queen of Love - 1981*

## Ebijuliziddwamu

## Ebijiliziddwamu eby'ebweru wa wikipediya

* "Jimmy Katumba Vs Jim Reeves"
* "Fallen artistes remembered"
Esther and Ezekiel

**Esther ne Ezekiel Muteesasira** bannayuganda ab'oluganda abayimbira awamu abawangula engule y'okuyimba eya *[[:en:East_Africa's_Got_Talent|East Africa's Got Talent]]* mu gwekkumi 2019, ku myaka 14 (Esther) ne11 (Ezekiel).

Baana b'omuyimbi wa uganda ow'ennyimba ezilyowa emyoyo Julie Muteesasira n'omusumba Steven Mutesasira.

## Obulamu n'eby'okuyimba kwabwe
Esther ne Ezekiel bazaalibwa mu famire y'abayimbi. Maama waabwe , Julie Muteesasira, muyimbi wa uganda ow'ennyimba z'eddini nga, "Ekikunyumira," "Lwana Nabo," ne "Nterekera" . Mu mboozi ey'akafubo ku televizoni ya Kenya Citizen TV, Ezekiel yabotola butya bw'eyayiga okuyimba ng'ayita mu kwetegereza maamawe era n'okumugeegenya mu buli kyeyali akola. Esther ye yanyonyola nti ssengawe y'eyavumbula ekitone kye n'obusobozi bwe mu kuyimba era n'atandika okumukwata ku butambi mu ky'ama. Ab'oluganda bano wamu n'ebazadde baabwe, beenyigira mu mirimu gy'okuyamba era mu mboozi ey'akafubo gy'ebalimu ne  *[[:en:New_Vision_(newspaper)|New Vision]]* oluvanyuma lw'okuwangula kwaabwe, bagamba nti bagyakuzimba ekigo ky'abaana abatalina w'akubeera. Maama waabwe oluvanyuma yayawukana ne bba nalangirira okuba omusiyazi era abaana bombi bagenda Canada okubeera ne nnyaabwe oluvanyuma lw'okwawukana okumala emyaka 5.

### ''Mu mpaka za East Africa's Got Talent''
Enyimba za Esther ne Ezekiel zatwalibwayo ssenga waabwe eyazuula ekitone ky'abwe eky'okuyimba mu mwaka gwa 2017. Bayimba oluyimba lwa Alexandra Burkemu ng'eli ya "Hallelujah" mu kifo awaali wasunsulibwa era bakkirizibwa abalamuzi bonna abana. Mu mpaka zino ezilagibwa obuterevu ku ttivi, bayimba oluyimba lwa Andra Day olw'omwaka 2015 oluyitibwa "Rise Up". Tebafuna kalulu k'abantu okugenda mu mpaka ez'akamalirizo nga bw'ekyali ku ku b'eRwanda ba Intayoberana. Wabula balondebwa abalamuzi basatu omwali, Gaetano Kagwa, Makeda, ne Jeff Koinange, okweyongerayo mu mpaka z'akamalirizo. Mu kuyimba okw'akamalirizo, ababiri bano bayimba oluyimba lwa Whitney Houston ne Mariah Carey olwa 1998 oluyitibwa "When You Believe." Bafuna obululu bungi ku fayinolo era nekibasobozesa okuwangula empaka zino n'omutemwa gwa ssente US$50,000 (miliyooni184 eza uganda) mu mpeke n'obubaka obubayozayoza okuva eri omukulembeze w'eggwanga Pulezidenti Yoweri Museveni, ey'abayita abazukulu.

## Empaka za Canada's Got Talent
Oluvanyuma lw'okusenguka n'ebagenda okubeera ne nnyaabwe, Esther ne Ezekiel beetaba mu mpaka za *[[:en:Canada's_Got_Talent|Canada's Got Talent]]* sizoni ey'okubiri era nebasiimibwa abantu wamu n'abalamuzi era n'ebeyongera ku mutendera ogw'okubiri.

## Ebijuliziddwamu

## Ebijuliddwamu eby'ebweru wa Wikipediya

* [./Https://citizentv.co.ke/lifestyle/highlights-from-episode-2-of-east-africas-got-talent-268815/ Eby'ava mu mpaka za East Africa’s Got Talent sizoni ey'okubiri]
Hassan Wasswa

**Hassan Mawanda Wasswa** (yazaalibwa 14 Ogw'okubiri 1988) Munnayuganda eyali omuzannyi w'omupiira ow'ekikugu era nga yazannya ng'omuzibizi mu makkati . Yazannya emipiira 75 nga ttiimu y'eggwanga lya Uganda .

## Emirimu gya kiraabu
Nga 4 Ogusooka 2017, Wasswa yagenda mu kiraabu ya Lebanon eya Nejmeh . Wabula olw'obuzibu bw'obuvune bweyalina, teyazannyira kiraabu eno.  Mu Ogwomunaana 2019, Wasswa yeegatta ku kiraabu ya Saudi Arabia eya Jeddah Club.

## Omulimu gw’ensi yonna
Wasswa yawummula omupiira gw'ensi yonna mu April 2021 oluvannyuma lw'okumala emyaka 13 mu ttiimu y'eggwanga eya Uganda .  Yazannya emipiira 75 mu *Uganda Cranes* . 

## Obukodyo bw’okuzannya
Okusinga yali muzibizi w'amakkati, Wasswa naye yateereddwa ku muzibizi wa wakati . 

## Oluvannyuma lw’okuwummula
Nga 25 Ogw'okubiri 2024, Wasswa yazannyira mu mupiira gw'omukwano ogwa Kiwanuka Sulaiman ogwabaddemu abazannyi ba ttiimu y'eggwanga lya Uganda ezaali ez'ensi yonna ne Nakifuma Select FC eyazannyibwa ku kisaawe kya Kikube Playground e Nakifuma ng'ali wamu n'abazannyi abalala okuli kapiteeni Tony Mawejje. Mu mupiira guno yateebye ggoolo nga ttiimu ya Uganda ewangula ggoolo 3-1 nga ggoolo endala evudde ku Hassan Mubiru .  Abbey Oketcho yateebye ggoolo ey'okubudaabuda ttiimu y'awaka.

## Ebibalo by’emirimu

## Ebitiibwa
**Omutukuvu George**

* Liigi ya Ethiopia : 2007–08

**Karabükspor, omuwandiisi w’ebitabo**

* TFF Liigi esooka : 2009–10

## Ebijuliziddwa

## Ebiyungo eby’ebweru

* Hassan Wasswa at WorldFootball.net
Annet Nandujja

**Annet Nandujja** Munnayuganda omuyimbi ow'ennyimba z'ekinnansi, muwandiisi wa nnyimba era muzinyi. Ayimba mu lulimi Luganda era ayimba n'ekibinja kye ekiyitibwa, The planets.

## Ebyafaayo bye
Nandujja yazaalibwa mu 1959, ku kyalo Kanoni mu Disitulikiti y'e Ggomba eyakutulwa ku Disitulikiti y'e Wakiso. Yakulira ku kyalo Kibinge ekisangibwa mu Disitulikiti y'eMasaka. Bbandi ya planets yagitondawo ng'ali wamu ne Kiyimba Musisi wamu ne Erasmus Ssebunya ku ntandikwa y'emyaka gya 1990. Ekibinja kino kati kirimu bammemba: abayimbi n'abazinyi abasoba mu 45.  Bayimba n'okuzina nga bakozesa ebivuga eby'ekinnansi ebya Buganda.

## Awaadi z'azze awangula
Aba 'The Planets' mu 2005 baawangula engule ya bbandi esinze okuyimba ennyimba z'ekinnansi mu mpaka za Pearl of Africa Music Awards. Nandujja yawangula awaadi ye eyasooka mu 2018 mu mpaka za National Cultural Heritage Awards. Yawangulira mu awaadi y'ebyobuwangwa era n'asiimibwa olw'okuyamba okukuuma amazina amaganda omuli aga Bakisimba, Aamaggunju ne Nankasa.Alubaamu ze mulimu eya "Etooke", "Obufumbo bwaleero", "Akalagaane Kukuuma Butonde" ne "Tuli mu kuzunga".

## Ezimu ku nnyimba ze

* *Etooke*
* *Obufumbo bwaleero*
* *Tulimukuzunga*
* *Akalagaane Kukuuma Butonde*

## Ebijuliziddwamu
Hannz Tactiq

**Hannington Muhumuza Wacha** (yazaalibwa mu Gwomukaaga nga 15, 1988), era amanyikiddwa nga **Producer Hannz** oba **Hannz Tactiq**, munnayuganda akola ku nyimba z'ekika kya hip hop ne Dancehall era DJ. Y'akulira Kampuni Hannz Records esangibwa eMakindye, mu Kampala. Akoze n'abayimbi ba Uganda abasinga mu nyimba za hip hop ne dancehall omuli Navio, Rabadaba, Dr. Jose Chameleone, Bebe Cool, Sheebah Karungi, Mun-G n'abalala bangi.

## Emirimu gye
Hannz yatandiika situdiyo ye mu kazigo kamu ku Yunivasite. Oluvanyuma yegatta ku Audio Institute America (AIA) mu US gy'eyatandikira okukuguka mu maloboozi wamu n'okufulumya ennyimba.

Mu 2017, Hannz ne Dave Dash baatandikawo ladiyo y'omutimbagano eyamanyikibwa nga “IAM RADIO” eyagenderera okumanyisa abantu ku nkozesa y'ebiragalalagala ebiri mu bavubuka, okuzaamu abavubuka amaanyi nga bayita mu kubanyumiza gy'envudde waabwe okusobola okubayamba era n'okubasomesa era nga bwe bakulakulanya enyimba za Uganda.

## Obulamu bwe
Hannz Tactiq mwana w'akusatu mu Famire y'abaana bataano. Kitaawe omukuza nga mugenzi kati Mwami John Turwomwe (R.I.P) ne nnyina Mukyala Linda Peel baamutwala ku masomero omwali Kitante Primary, Makerere College, Namasagali, Taibah College. Y'amaliriza emisomo gye mu Yunivasite ya Nkumba gy'eyatikkirwa Diguli mu by'empuliziganya.

## Enyimba z'akoze

* Owakabi by Jose Chameleone 2012(Co-Written, Produced and Mixed)
* Bring it On by Jose Chameleone 2013(Produced and Mixed)
* Gira Tugire by Mun G 2013 (Produced and Mixed whole Album)
* Tebakusobola by Yung Mulo 2014 (Produced and Mixed Whole Album)
* Muliwa by Apass 2015 (Produced and mixed)
* Kasta Omanyi Mun G and Nutty Neithan 2015 (Produced and Mixed)
* Step Pon Floor by Atlas and Mighty son  2010(Written, Produced, Mixed Whole Album)
* Koi Koi by GNL Zamba 2009 (Produced and Mixed Whole Album)
* Young Cardamon & HAB “Kanda [Chap Chap]”
* Bwekiri - Rabadaba
* Mukyamu - Rabadaba
* Sesetulla - Baboon Forest Entertainment Mun G
* Teli Aluleeta - GNL Zamba
* Breathe-Na-Na-Na-Na-Na  - Jackie Ft  DJ Langona
* Nkwata Nkwata - Mighty Son
* Shankarabarabi - Mun-G
* Banyirira-Kampala-Gals - Allan Toniks
* Omu ku Omu Navio - Feat. Yung Mulo

## Filimu z'azannye

## Awaadi n'empaka z'avuganyizaamu

## Ebijuliziddwamu eby'ebweru wa Wikipediya

* Queen of Katwe Soundtracks

## Ebijuliziddwamu
Faith Kakembo

**Elna Faith Kakembo Wilén** (Yazalibwa nga16 Ogwokuna 1985) alimu omusaayi gw'aba Sweden ne Uganda, muyimbi era nga muyambi w'abasawo mu kaseera ak'okulongoosa.

## Emirimu gya
Kakembo yatandika emirimu gye egy'okuyimba ng'akyali muvubuka mu kwaaya y'ekkanisa. Eby'okuyimba y'abisomera mu ssomero lya folk high school okumala omwaka gumu.

Mu 2019, Kakembo y'etaba mu mpaka z'okuyimba ezategekebwa Sveriges Radio, P4 Nästa, n'oluyimba lwa "Through Fire and Rain". Mu 2020, yeetaba mu mpaka za Melodifestivalen 2020 n'oluyimba "Crying Rivers", olw'awandikibwa omukozi w'enyimba okuva mu Sweden Jörgen Elofsson n'omuwandiisi w'enyimba okuva mu Canada Liz Rodrigues, era nga yamalira mu ky'akutaano mu mpaka eziddirira ez'akamalirizo.

Mu 2022, Kakembo yeetaba mu paka za Melodifestivalen 2022 nga yayimba oluyimba lwa "Freedom", olw'awandiikibwa Laurell Barker, Anderz Wrethov, ne Palle Hammarlund. Yayitamu okutuuka ku mpaka ez'akamalirizo  era yaddamu okuyimba nga 12 Ogwokusatu, nga yamalira mu kifo kya 10 n'obubonero 51.

## Enyimba z'eyayimba

### Ezize yekka

## Ebisaanye okumanyibwa

## Ebijuliziddwamu
Angela Kalule

**Angela Kalule** Munnayuganda omuyimbi era aweereza ne ku laadiyo. Yawangula 'Oluyimba lw'omwaka' era n'awangula okubeera omuyimbi akuba bbandi y'obuliwo nga ali yekka mu awaadi za 2011 eza Pearl of Africa Music.

## Ebyafaayo
Angela Kalule yazaalibwa nga 18 Ogwokubiri 1977 e Kampala, Uganda. Yasomera ku ssomero lya Aga Khan nursery erisangibwa e Nairobi Kenya, Nakasero SS okuva mu 1992 okutuuka mu 1993 olwo n'agenda e Mengo Senior School. Alina diguli mu byamawulire.

## Eby'okuyimba
Yatandika okuyimba nga akyasoma olwo n'atandikira ddala okuyimba mu 1997 nga ayambako abayimbi abalala mu kibiina kya Diamond Ensemble. Eyo gye yafulumiza oluyimba lwe olwasooka ‘Akamuli’.  Mu 2006, yafulumya akatambi k'ennyimba nga kaliko ennyimba mukaaga nga ebbiri ziri mu Lungereza ate ennya mu Luganda. Kati ayimbira mu bbandi ye emanyikiddwa nga K’angie bbandi.

## Ennyimba eziri ku butambi

### Ennyimba

* Kankwekumire
* Katikitiki
* Kantuntunu
* Highway
* Olimu Ssukkaali

### Entambi z'ennyimba

* Dark Chocolate
* Kakondo

## Awaadi n'obumanyifu

* Oluyimba lw'omwaka mu Pearl of Africa Music Awaadi mu  2011 olwa "Katikitiki"
* Asinga okukuba bbandi y'obuliwo nga ali yekka mu Pearl of Africa Music Awaadi mu 2011 ku luyimba lwa "Katikitiki"